Document ID: 32000R1459

Kommissionens forordning (EF) nr. 1459/2000
af 4. juli 2000
om ændring af forordning (EØF) nr. 2179/92 om gennemførelsesbestemmelser for de særlige importforanstaltninger til fordel for De Kanariske Øer, for så vidt angår tobak
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for De Kanariske Øer, for så vidt angår visse landbrugsprodukter(1), senest ændret ved forordning (EF) nr. 1305/2000(2), særlig artikel 6, stk. 2, og
ud fra følgende betragtninger:
(1) Ifølge artikel 6 i forordning (EØF) nr. 1601/92 fastsættes en toldfritagelsesordning med direkte indførsel til De Kanariske Øer af maksimalt 20000 tons råtobak eller halvbearbejdet tobak til lokal fremstilling af tobaksprodukter.
(2) I Kommissionens forordning (EØF) nr. 2179/92 af 30. juli 1992 om gennemførelsesbestemmelser for de særlige importforanstaltninger til fordel for De Kanariske Øer for så vidt angår tobak(3), senest ændret ved forordning (EF) nr. 1490/1999(4), er der fastsat gennemførelsesbestemmelser for denne foranstaltning.
(3) For at opnå en større fleksibilitet i forbindelse med udførslen af tobaksprodukter til De Kanariske Øer kan den samlede mængde strippet tobak på 20000 tons, afhængigt af den lokale industris behov, anvendes til indførsel af andre produkter under hensyn til ækvivalenskoefficienten. Derfor bør bilaget til forordning (EØF) nr. 2179/92 ændres.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -
UDSTEDT FØLGENDE FORORDNING:
Artikel 1
Bilaget til forordning (EØF) nr. 2179/92 affattes som angivet i bilaget til næværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. juli 2000.

Labels: 3
17
18